Cuneiform Tablet TC 3 273
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
2 né-pí-ší ša 40 ma-na KÙ.BABBAR sú-e-a a-na É en-nam-a-šùr DUMU a-ni-nim ú-šé-ri-ib um-ma sú-e-a-ma am-ma 2 né-pí-šu ša KÙ.BABBAR um-ma en-nam-a-šùr-ma e-la-nu-ma la té-zi-ib i-la-am li-dí-nu-ni-ku-ma ku-nu-uk-ma lu-šé-ri-bu i-lá-am e-ri-iš-ma a-na i-li-im iš-ku-un-šu-nu-ma ú sú-e-a ik-nu-uk-ma i-la-am uš-té-ri-bu a-na a-wa-tim a-ni-a-tim kà-ru-um bu-ru-uš-ḫa-dum ṣa-ḫe-er GAL i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI ú-ṣur-ša-a-šùr DUMU bu-ta-a IGI ḫa-nu DUMU bu-ṣí-a šu-IŠTAR DUMU šu-a-a tap-pá-i-ni